**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6974881331,** web site: [**www.eakp.gr**](http://www.eakp.gr/), email: **info@eakp.gr**

 **Λαμία 11/11/2024**

ΑΝΑΚΟΙΝΩΣΗ

Διοικητικά συμβούλια μετερίζια για αγωνιστικές αποφάσεις και όχι για το πλασάρισμα των αντεργατικών πολιτικών

Πραγματοποιήθηκε μετά από 2 μήνες στις 29/10/2024 το τακτικό συμβούλιο της Ένωσης μας. Τα θέματα της ημερήσιας διάταξης που έφερε το προεδρείο δεν έχουν να ζηλέψουν τίποτα από τα προηγούμενα γιατί κινούνται στην ίδια ρότα, **του εφησυχασμού, της μοιρολατρίας και των δικαστικών διεκδικήσεων.** Δίκαια του αρμόζει ο χαρακτηρισμός  συμβούλιο παρωδία!!!

**Για ποιο σκοπό νομίζετε συνάδελφοι ότι επαναλαμβάνονται για χρόνια τα Δ.Σ. παρωδία;**

Μα φυσικά για να βγαίνει μόνο και μόνο η υποχρέωση που επιβάλλει το καταστατικό της Ένωσης μας ότι πρέπει να πραγματοποιούνται μια φορά τον μήνα Διοικητικά συμβούλια, **εάν δεν υπήρχε αυτή η υποχρέωση θα τα είχαν καταργήσει !!!**

**Πως θα έρθει όμως η δικαίωση των χρόνιων αιτημάτων μας ή θα μπει ένα τέλος στο καθημερινό μαρτύριο των καταστρατηγήσεων του ωραρίου με τις επιφυλακές και την υποχρεωτική πρόσθετη εργασία αφού δεν γίνεται καμία αναφορά στα συμβούλια από τους φιλοκυβερνητικούς συνδικαλιστές για την διεκδίκηση λύσεων με αγωνιστικό τρόπο;**

**Βάση των παραπάνω** τέθηκε ως θέμα από το προεδρείο στο ΔΣ **το γνωστό «αναμάσημα»** των δικαστικών προσφυγών και μάλιστα μας παρουσίασαν τα στοιχεία (19 σελίδων) που έχει συγκεντρώσει η ομοσπονδίας για την έκδοση διαταγών για Γενικές Επιφυλακές λόγω αυξημένου δείκτη επικινδυνότητας, για τις προφορικές διαταγές, είτε από το Α.Π.Σ. είτε από κατά τόπους διοικήσεις σε αρκετές περιοχές της χώρας, χωρίς να**μας εξήγησαν τι θα κάνουν με αυτές!!!**

Οι υπόλοιπες παρατάξεις του διοικητικού συμβουλίου κινήθηκαν στην ίδια ρότα αναλώθηκαν στην κριτική που αφορούσε ζητήματα διοίκησης του Προεδρείου δεν έγινε καμία πρόταση ουσίας και το συμβούλιο τελείωσε  με την απόφαση περιοδειών μέσα στον τρέχον μήνα.

**Με λίγα λόγια άλλο ένα συμβούλιο πραγματοποιήθηκε χωρίς ουσιαστικά να παρθεί καμία απόφαση για αγωνιστικές κινητοποιήσεις για να απαιτήσουμε εδώ και τώρα λύσεις στα προβλήματα μας!!!**

Με μια τέτοια αντιμετώπιση στα σοβαρά προβλήματα των πυροσβεστών από το πρωτοβάθμιο σωματείο δεν έχει να προσφέρει τίποτα!!!

Μοιραία λοιπόν θα συνεχίσει να υφίσταται στον μέγιστο βαθμό η εκμετάλλευση των συνάδελφων, γεγονός που το βλέπουμε όλοι μας.

Στο αντίποδα όλων αυτόν ο εκλεγμένος της ΕΑΚΠ στο Διοικητικό Συμβούλιο έβαλε δύο θέματα στην προ ημερήσια διάταξη.

Το**1ο Θέμα** αφορούσε την άσκηση πίεσης από την Ένωση μας, προς την Ομοσπονδία για την εξαγγελία κινητοποιήσεων.

Το **2ο Θέμα** αφορούσε την κοινή περιοδεία του προέδρου της Ένωσης με τον πρόεδρο της Ομοσπονδίας που πραγματοποιήθηκε στις 29.8.2024 στις Π.Υ. Οινοφύτων και Λειβαδιάς χωρίς να ενημερωθούν έστω οι επικεφαλής των υπόλοιπων  παρατάξεων.

Ζητήθηκε από το προεδρείο να δώσει εξηγήσεις για την στάση του αυτή.

Η πίεση προκάλεσε αντίδραση και μας παρουσίασαν ως **«επιτυχία»** το επίδομα επικινδυνότητας της εργασίας μας που **«θα μας χορηγηθεί το 2026» !!!**

Οι οποίες αποφάσεις παίρνονται από το ΔΣ της Ομοσπονδίας μας, όπως η καθιστική διαμαρτυρία που είχε αποφασίσει, δεν υλοποιούνται. Παίρνονται μόνο και μόνο για να εκτονώνεται η αυξανόμενη δυσαρέσκεια των πυροσβεστών από την εφαρμοζόμενη αντεργατική πολιτική.

Δεν πρέπει να υπάρχουν αυταπάτες για τον ρόλο τους. Είναι εντολοδόχοι των κυβερνητικών πολιτικών και κάνουν ότι μπορούν για να ρίξουν στάχτη στα μάτια των πυροσβεστών.

Οι εκλογές στα υπηρεσιακά συμβούλια μεταθέσεων πρέπει να μετατραπούν σε ηχηρό χαστούκι για τους εκπροσώπους του κυβερνητικού συνδικαλισμού.

Οι κολεγιές που γίνονται με το κοινό ψηφοδέλτιο μεταξύ των παρατάξεων ΑΕΕΠ, ΠΑΣΚΠ και ΟΛΟΙ ΜΑΖΙ δείχνουν ολοκάθαρα ότι δεν υπάρχουν μεταξύ τους διαφορετικές απόψεις, θέσεις και πρακτικές, όπως χρόνια τώρα επισημαίνει η ΕΑΚΠ!

Το μόνο που τους ενδιαφέρει είναι ποιος θα καταφέρει να πάρει την πρωτοκαθεδρία στην χειραγώγηση των πυροσβεστών και να κερδίσουν την εμπιστοσύνη της εκάστοτε κυβέρνησης για να υπηρετήσουν από καλύτερες θέσεις τις αντεργατικές κυβερνητικές πολιτικές!

Όλοι έχουν δείξει όλα αυτά τα χρόνια δείγματα γραφής!

Μόνο η ΕΑΚΠ πάλεψε με σθένος για την αξιοκρατία των αποφάσεων του υπηρεσιακού συμβουλίου μεταθέσεων Πυρονόμων, Αρχ/στών, Πυροσβεστών και χτύπησε αλύπητα το πελατειακό αλισβερίσι την περίοδο που είχε αναδειχθεί **πρώτη δύναμη με 41,2%** και για 2 συνεχόμενες περιόδους (2010 - 2012  &  2013 - 2014 ) ήταν θεματοφύλακας των δικαιωμάτων των πυροσβεστών.

**Στηρίξετε μαζικά το μόνο αγωνιστικό ψηφοδέλτιο της ΕΑΚΠ. Την παράταξη που βρίσκεται όλα αυτά τα χρόνια δίπλα σας στους αγώνες για την διεκδίκηση των αιτημάτων μας.**

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**